เปนตกขาวมานานแร้วค่ะ ไม่เคยกินยา ไม่เคยสอดยา ไม่รุ้เกิดจากสาเหตุอะไร เป็นเยอะมาก บางทีสีขาว บางทีสีเหลือง บางครั้งออกเปนสีเขียว บางทีก้ตกขาว บางที2-3เดือน ประจำเดือนไม่มา แร้วหลังมาเวลามีเพศสัมพันกันกับแฟน ขึ้นให้แฟน รู้สึกปวดท้องน้อยมาก ทรมานมากค้ะ ไม่ทราบว่าเกี่ยวกับมดลูกต่ำมั้ยค่ะ ต้องไปพบเเพทย์มั้ยค่ะ
สวัสดีค่ะ อาการตกขาวปริมาณมาก มีสีเหลืองหรือสีเขียว ร่วมกับอาการปวดท้องน้อย ปวดขณะมีเพศสัมพันธ์ และประจำเดือนไม่มาอาจเกิดจากมีการอักเสบของมดลูก หรือการมีอุ้งเชิงกรานอักเสบซึ่งเป็นสาเหตุหนึ่งที่ทำให้ประจำเดือนไม่มาได้ซึ่งส่วนใหญ่เป็นผลจากการติดเชื้อโรคติดต่อทางที่มาจากการมีเพศสัมพันธ์ เช่น เชื้อหนองในเชื้อคลาไมเดีย เชื้อมัยโคพลาสมา เป็นต้นโดยเชื้อโรคจะผ่านจากช่องคลอดเข้าไปในโพรงมดลูกและทำให้เกิดการอักเสบติดเชื้อตามมาเป็นต้นซึ่งจะมีอาการคือ มีตกขาวที่ผิดปกติ ปวดท้องน้อย กดเจ็บท้องน้อย เจ็บขณะมีเพศสัมพันธ์ ปวดหรือแสบขณะปัสสาวะ มีเลือดออกจากช่องคลอดผิดปกติ หรืออาจไม่มีประจำเดือนมาได้ มีไข้ อ่อนเพลีย เป็นต้นนอกจากนี้ยังอาจเกิดจากสาเหตุอื่นๆ เช่น มะเร็งปากมดลูก มะเร็งเยื่อบุโพรงมดลูก เป็นต้น แต่มักมีอาการเลือดออกผิดปกติร่วมด้วยแนะนำให้ไปพบสูติ-นรีแพทย์เพื่อตรวจและรักษานะคะ เพราะหากเป็นมดลูกอักเสบ และไม่รักษาเพราะอาจเกิดภาวะแทรกซ้อน ที่สำคัญคือการเป็นหมันได้ค่ะ